皇家警察嘅最高領導者為全國警察總長，其次係副全國警察總長，傳統上呢兩個職位者都擁有丹斯里頭銜。依家皇家警察一共分咗10個部門，分別係刑事調查部、毒品罪案調查部、國家內部安全與公共秩序部、商業罪案調查部、政治部、交通調查與執法部、廉正與標準執行部、防範罪案與社區安全部、行政部同埋後勤部，所有部門都係由警階為警察總監嘅10名高級警官領導，俗稱警隊10大部門，一般上呢10名高級警官都擁有拿督斯里或者拿督嘅頭銜。